Perusosaaja

Perusosaaja
saa koneen käyntiin, teksturin päälle ja tekstiä syntyy. Tulostinkin toimii. Romppu on tuttu ja onpa kotipolttoakin arasti kokeiltu. Internetissä käynti alkaa olla jo rutiinia, samoin weppisivuilla surffailu. Sähköposti kulkee suuntaan jos toiseenkin. Kaiken kaikkiaan tietokone on hallussa, tärkeimmät osataan ja lisää opitaan. DOS on Musta Aukko, mutta niin se on useimmille tietokoneen käyttäjille nykyään, oli plakkarissa sitten melkein minkäsorttinen osaajatodistus tahansa. Saa ollakin. Tyylipisteitä ei kerry mutta ei niistä myöskään piitata. It:n taika hurmaa, mutta koko ajan on tuntu, että kuilun reunaa kuljetaan.

Helikopteri
Käytössäsi on helikopteri. Aikaansa seuraten helikopteri on mallia kevyt. Ei siis mikään säksättävä sotakone, vaan pelkkä asianharrastajan propellipipo. Tunnetuin perusosaaja: Osaaja Finn Lander

Helikopteri 2
Jos joskus tuntuu, että nyt et enää jaksa, niin silloin voit turvautua propellipipoon eli Helikopteri-painikkeeseen. Se on aina näytölläsi, kun käytät tätä opasta. Helikopteri nostaa sinut ikään kuin uuteen ulottuvuuteen, kaiken maallisen yläpuolelle. Sieltä voit palata takaisin siihen mistä juuri lähdit. Voit myös siirtyä toiseen kohtaan tätä opasta aina ruudulta löytyvän sisällysluettelon avulla. Tai voit myös jättää oppaan sikseen. Eihän sitä aina jaksa.

Lähtekäämme matkaan!
Microsoftin käyttöjärjestelmät ja toimisto-ohjelmistot ovat käytössä lähes joka tietokoneessa. Tällaista tilannetta kutsutaan talousteoriassa monopolistiseksi. Monopolinsa turvin yritys voi määrätä tuotteidensa hinnan ja muut käyttöehdot sekä myös laadun.

Windows XP:tä, Vistasta ja 7:sta on kaksi versiota. Ne ovat lähes samat. Koti-XP:stä puuttuu pari yritysversion ominaisuutta, kuten etätyöpöytä, jonka tarkoitus on tehdä mahdolliseksi päivätyön jatkaminen vielä illalla kotona. Vistasta ja 7:sta on samat kuin XP:ssä, mutta myös kahtena eri bitti-versioina, 32bittinen ja 64bittinen.



Lähtekäämme matkaan! 2
Tämä opas ohjaa sinua kädestä pitäen. Tarkemmin sanoen: kättäsi ohjaten. Saat ruudulla täsmälliset ohjeet tullaksesi Windowsin perusosaajaksi: mitä teet ensin ja mitä sitten. Ja miltä ruutu nyt näyttää.

Kuin huomaamatta totut avaamaan ja sulkemaan, kopioimaan ja liittämään, luomaan ja poistamaan… Tekemällä oppi tarttuu.

Lähtekäämme matkaan!

Aarre verraton
Tietokoneen käyttäjät ovat tottuneet tyytymään vähään. Käyttöjärjestelmät ovat kaatuilleet kuin korttitalot. Silti kapinaan ei ole käyty, vaan on tyydytty käynnistämään kone uudelleen ja laskemaan vahingot eli keskeneräiset mutta kaatumisessa kadonneet työtiedostot. Nyt Windows XP:n myötä on saatu kotikäyttäjillekin vakaa ja temppuilematon käyttöjärjestelmä. Ei ihme jos tuntuukin, että tässäpä aarre verraton on.

Lähtö ja loitsu
Käynnistettävän tietokoneen näyttöruudulla väikkyy aluksi outoja numeroita ja kirjaimia. Ehkä et ole kiinnittänyt niihin edes huomiota. Ei haittaa. Pian näkyy jo värillistäkin, nimittäin Windows XP:n tunnus. Näet edessäsi Windows XP:n työpöydän. Mikäli olet joskus käyttänyt jotakin aiempaa Windowsia, näkymä on mykistävä. Vihreät niityt ja kaukaiset vuoret.

XP:n on vain yksi ainut kuvake, Roskakori. Lisäksi ruudulla näkyy alalaidan Tehtäväpalkki ja sen päässä Käynnistä-painike. Poissa näkyvistä on Oma tietokone -kuvake.

Näkymä ruudulla on silkkaa auvoa. Nautiskele kylliksesi. Pian nimittäin Win XP näyttää kyntensä, eikä tunne vaihtoehtojen rauhallisesta vähyydestä sen jälkeen enää palaa. Liikaahan niitä on, pikemminkin, vaihtoehtoja.

Ajan mittaan, joilla pääset suoraan kesken olevaan työhösi tai kesälomakuvien pariin. Työpöytää helpommin saavutettavaa sijoituspaikkaa ei olekaan, joten antaa linkkien kertyä työpöydälle. Siinä vaiheessa, kun huomaat oikean linkkikuvakkeen löytämisen käyneen vaikeaksi kuvakkeiden suuren määrän takia, on aika käydä järjestämään asiaa. Annan etukäteen vinkin: luo muutama uusi kansio, joihin siirrät kansioita ja yksittäisiä kuvakkeita Työpöytää tukkimasta. Varsinaisen valiojoukkueen voit sijoittaa Pikakäynnistykseen eli Käynnistä-painikkeen viereen Tehtäväpalkkiin. Tähänkin palaat aikanaan. Kyllä tämä tästä.

Korutont’ on kertomaa
Virheitä sattuu, käyttäjälle enemmän kuin koneelle. Lyöntivirheet korjaat, jokainenhan niitä tekee. Kuka enemmän, kuka vähemmän. Itse kuulun sattuneesta syystä tuohon enemmän-ryhmään. Varsinaiset käyttövirheet (kuten koneen sammuttaminen virtakytkimestä Windowsin eli Winkun toimiessa) pyrit ottamaan opiksesi.

Kun olet vasta aivan alussa tässä alkeisoppaassa, käytössä voi olla ongelmia. Aloitat eli näppiksellä. Jos koet tarvitsevasi lähempää johdatusta näppiksen ihmeisiin, etsi Sisällysluettelosta Tuntematon näppäimistö ja katso sieltä.

Korutont’ on kertomaa 2
Näppäimiä ei muuten käytetä survomalla olkapäästä asti jäykällä kädellä vaan herkästi leijuvin sormin, jotka lyövät keveitä mutta teräviä pohjaan asti yltäviä iskuja. Rannetuki on tosi hyvä hankinta näppäimistösi ja hiiresi eteen. Yleensä jos haluat halvan ja hyvän, sinun pitää ostaa molemmat. Tässä ei käy niin. Rannetuki ei maksa juuri mitään.

Näppiksen käyttö on tärkeä taito siinä kuin hiiren käsittelykin, vaikka hiiri saa osakseen paljon enemmän huomiota kuin näppäimistö. Ehkäpä olettavat näppäimistön niin tutuksi, että se ei lisää perehdyttämistä kaipaa. Samankaltaisuus kirjoituskoneen kanssa tuudittaa käyttäjän helposti väärään turvallisuudentunteeseen ja niin tietokoneen näppiksen salaisuudet jäävät salaisuuksiksi.

Pystyviivan kolme asentoa
Niin hullulta kuin se saattaa kuulostaakin, pystyviivalla on tässä yhteydessä peräti kolme erilaista asentoa.

1. Tavallinen kautta-viiva, joka näyttää tältä / ja on käytössä mm. www-osoitteissa, kuten www.helsinki.fi/webmail (Täydellisen osoitteen alkuun kuuluu vielä http://, mutta siitä ei sinun tarvitse piitata.) 2. Vasemmalle eli ”taaksepäin” kallistuva kenoviiva, jota käytetään tietokoneen kansiorakenteessa eli tiedostojen osoite ilmaistaan käyttämällä erillisten osien välissä kenoviivaa. Osoite D:\Pelit\SC4 ei pääty pisteeseen. 3. Pystyviivaa | olen käyttänyt erottamaan etenemisen etapit toisistaan: Käynnistä | Ohjauspaneeli | Hiiri, siinä helppo esimerkki. Ensin siis näppäät Käynnistä-kuvaketta, sitten on vuorossa Ohjauspaneeli ja lopuksi sen auettua Hiiri.

Ohjeita ohjeista
Pian kohtaat merkin palstan laidassa. Samalla tavalla merkitsen kaikki sinulle antamani ohjeet. Tehtävistä selviytyäksesi sinun tulee vain noudattaa yksityiskohtaisia ohjeita. Ohjattu eteneminen on niin täsmällistä, että ylittämättömiä vaikeuksia ei pitäisi tulla. Tässä ohjetta alkajaisiksi:

· Näppää. Se on näppäimistön alalaidassa toinen vasemmalta. Jos löytyi, löytyy vielä toinenkin alarivin pitkän välilyöntinäppäimen (space eli tuttavallisesti speissi) oikealta puolen AltGr:n jälkeen. Jos sitä ei ole – ja vaikka olisikin – voit käyttää vaihtoehtoista tapaa painamalla Control (alalaidan vasemmassa nurkassa) pohjaan ja pitämällä sitä pohjassa sen hetken, että näppäät vasemman ylänurkan Esc:iä. (Näin tekstinä asia tuntuu hieman mutkikkaalta, mutta kuvan kanssa asia selviää heti. Tästä kannattaa muistaa Control-näppäimen käyttötapa. Tulet vielä kohtaamaan tuon Ctrl:n monta kertaa.)



Ohjeita ohjeista 2
· Mitä tuo näppäily tuotti? . Kaksipalstaisena sekin on eri näköinen kuin aiemmissa Winkuissa. Myöhemmin saat itse valita mitä tuossa valikossa pidetään esillä ja miten. Valikko on muuten komentoluettelo. Tähän palaat aikanaan. · Etene nyt nuolinäppäimillä ylöspäin oikeanpuoleista palstaa aina -riville asti. (Jos hiiren nuoli on unohtunut kummittelemaan Käynnistä-valikon kohdalle, sysää hiiri tylysti oikealle, niin se ei haittaa nuolilla liikkumista.) · Näppää Enter ja Ohjauspaneeli aukeaa. Tässä on kaksi eri näköistä vaihtoehtoa. Jos pieniä kuvakkeita on pari tusinaa, olet perinteisessä eli aiempien Winkkujen mukaisessa Ohjauspaneelissa. Jos taas kuvakkeita on vain kymmenkunta, olet ”luokitellussa näkymässä”. Jatko sujuu tällä kertaa suoraan kummassakin näkymässä. · Nuolinäppäimet taas avuksi. Siirry kohtaan Käyttäjätilit. Ole niin kuin et huomaisikaan suomenkielelle outoa tapaa käyttää tilit-sanaa. Näppää Enter.

Vähän mussutusta
Tarkoitus ei ole sotkea omia asetuksiasi. Siksi tarvitset uuden käyttäjän, jonka nimiin kaikki tekemäsi muutokset kirjautuvat. Kun olet oppinut kaiken tarvitsemasi, voit poistaa apuhenkilösi tai vaikka jatkaa hänen kanssaan. Miten haluat.

· Klikkaa Luo uusi tili. · Kirjoita Mussu. Klikkaa Seuraava. · Klikkaa Tietokoneen järjestelmänvalvoja. · Nyt Luo tili ja niin Käyttäjätileihin ilmaantuu Mussu, Tietokoneen järjestelmänvalvoja. · Klikkaa Käynnistä | Kirjaudu ulos | Vaihda käyttäjää…Klikkaa ”Mussu”. Tuo pystyviiva on pelkkä erotusmerkki.

Vähän mussutusta 2
Siinä on sinulle apulainen, jonka nimissä voit heittäytyä mihin tahansa. Näin ollen on kohtuullista sinun saada tieto Mussun oikeasta nimestä. Se on Adalbert Koikkalainen. Tai oli, vanhassa kotimaisessa elokuvassa Syntipukki. Lasse Pöystihän sen roolin teki.

Kvintetti soikoon!
Makean kuorrutuksensa alla Windows XP tarjoaa aiemmista Winkun versioista tutun kokoonpanon:

1. Työpöytä – työskentelysi alusta 2. Ikkunat – niissä teet kaiken 3. Tiedostot – niissä on kaikki tallennettuna 4. Kansiot – niissä sijaitsevat tiedostot 5. Kuvakkeet – tiedostojen ”ovikellot”

Mitä paremmin saat nuo viisi instrumenttia toimimaan, soimaan, yhdessä, sitä sujuvampi on Windows XP käyttöjärjestelmä sinulle.

Käyttiksen nimi tulee muuten sanasta eXPerience (= kokemus, elämys). Jonkinlainen nimihän sitä pitää käyttöjärjestelmällä olla.



Keskusten valtakunta
Windows XP:ssä on viisi komentokeskusta eli paikkaa noiden viiden instrumentin hallintaan. Varsinainen Keskusten valtakunta, siis.

1. Käynnistä 2. Resurssienhallinta 3. Oma tietokone 4. Ohjauspaneeli 5. Tehtäväpalkki

Käynnistä-portista pääset sisään Windows XP:hen. Sieltä löytyvät ohjelmasi ja yhteys Internetiin sekä multimediaan. Windowsissahan on perinteisesti voinut tehdä sitä sun tätä siellä sun täällä. XP ei edes yritä poiketa tästä linjasta. Resurssienhallinta, Oma tietokone levyasemineen ja Ohjauspaneeli asetuksineen löytyvät kaikki takaa. Ei voi kohtuudella väittää, että niiden tehtävät ovat samat, mutta kyllä niiden toiminnoissa on aika tavalla päällekkäisyyttä. Tutustut komentokeskuksiin myöhemmin.

Oma työtapa
Windows XP suorastaan yllyttää sinua luomaan aivan oman työtapasi. Se ei useinkaan ole nopein tai tehokkain, mutta mitäs siitä. Ehkäpä sinulla ei ole kiire minnekään ja pääasia on, että tietokoneesi toimii. Jos katselet vaikkapa tuttaviasi tietokoneen ääressä, huomaat piankin, että jokaisella on omia tapojaan esimerkiksi luoda kansioita tai tallentaa tekstiä. Muista, että Windowsissa sitä Ainoaa Oikeaa ei ole olemassakaan.



Voit halutessasi hioa omaa työtapaasi. Sitä on yleensä helppo tehostaa. Kas kun Windows on sellaisessa anarkian tilassa, ettei enemmästä väliä. Tässä alkeisoppaassa kerron, mistä mitäkin löytyy ja mitä vaihtoehtoja on tarjona. Saat esimerkiksi valita fontit eli käyttämäsi kirjasimet. Vaikka neuvonkin sinua pitäytymään sekavuuden välttämiseksi yhdessä kirjasintyypissä, valinta on kuitenkin sinun.

Miksi?
Joku on jo varmaan ehtinyt ihmetellä, mitä hyötyä tuollaisista viiden instrumentin ja viiden komentokeskuksen listasta on. Vastaus: kun törmäät ongelmiin, on helpompi selvitä eteenpäin, jos sinulla on edes pääpiirtein käsitys Windows XP:n rakenteesta ja toiminnasta. Jos sen sijaan käyttöjärjestelmä on mielestäsi yhtä käsittämätöntä kaaosta, pienetkin ongelmat saattavat sinut heti ulkopuolisen avun varaan.


 * Seuraavaksi Laitteisto **